"In the church of Jesus Christ there can and should be no non-theologians." Karl Barth
Sommige dae wens ons ons kan sonder emoses klaarkom. Ons word opgewonde oor 'n nuwe idee en word ontmoedig as niemand anders dink dit is 'n goeie idee nie … of dit werk nie. As jy nie jou emosies verstaan en weet hoe om hulle te hanteer nie, sal jy nooit jou volle potensiaal bereik nie.
Tog is emosies noodsaaklik. Hoe hanteer jy jou emosies? Hier is 'n paar riglyne.
Emosies wat nie hanteer word nie, sink meer leiers as wat ons besef.
Wat doen ons met ons emosies? Leiers weet dat maak nie saak hoe hulle voel nie, hulle moet bid en genoeg slaap kry. Hulle kan ook die saak met vriende bespreek.
Moenie dat môre se besluite vandag se emosies bepaal nie.
Natuurlik het dinge wat ons vandag doen 'n impak op môre, maar dit help nie om nou al daaroor te tob nie.
Moenie dat jou emosies die werklikheid verdraai nie
Emosies verdraai die werklikheid, maar dit is nooit so sleg as wat jy dink nie. Emosies maak dat jy negatiewe dinge nog meer negatief sien as wat jy behoort te doen. Positiewe emosies kan jou ook seermaak as hulle nie op die werklikheid berus nie.
As jy emosioneel is, vertrou wyse leiers die oordeel van ander meer as hulle eie
As jy oormatig positief is, kan jy die werklikheid ignoreer en naderende probleme nie raak sien nie. Daarom moet jy die oordeel van ander vertrou net soos jy jou eie oordeel vertrou.
Moenie dat emosies tot selfsugtige gedrag lei nie
As dinge sleg gaan, dink jy net aan jouself. Emosionele pyn maak jou nog meer selfsugtig. Jy luister nie na ander nie; jy onttrek jou; jy blameer ander. Alles gaan nou net oor jouself en jou behoeftes.
Ons moenie die indruk kry dat emosies net negatief is nie. Daar is ook positiewe aspekte. Emosies mag jou passie verhoog. In gemeentes wat goed doen, speel passie 'n groot rol. Passie word deur emosies aangeblaas. Ons kan nie maklik voorgee dat ons passievol oor iets is nie. Volgehoue passie sonder emosies is onmoontlik.